Letter from Sosos to Zenon
Material: papyrus
Place: Aphroditopolis (?)
Categories: Brief (geschäftlich)
Sosos an Zenon
Getreide
Geld
Preis
Häute
Mehl
Σῶσος Ζήνωνι χαίρειν. ἐκομισάμην 
τὴν παρὰ σοῦ ἐπιστολήν, ἐν ἧι ἔγραψάς μοι 
ὑπολιπέσθαι ἀπὸ τοῦ ὑπάρχοντος ἐν τῶι 
πλοι πυροῦ ἀρ ρ, τὸν δὲ λοιπὸν διαθέσθαι 
ὅσου ἂν δυνώμεθα πλείστου. περὶ μὲν οὖν 
τοῦ καταλειφθῆναι τὸν σῖτον, γνώριζε 
οὐ δυνατὸν ὂν ἔτι. οὐκ εἰδότες γὰρ διότι 
χρείαν ἕξεις ἀπεδόμεθα πάντα τὸν 
ὑπάρχοντα πυρὸν ἐν τῶι κατʼ Ἀφροδίτης 
πόλιν ὅρμωι διὰ Πτολεμαίου τοῦ παρὰ 
Ἀρχιβιάδου ἐπιστάτου εἰς ζ τοῦ χρυσοῦ 
ἀρ σμα, καὶ προσεδώκαμεν τοῖς ἀγοράζουσιν 
ἀντὶ τοῦ γινομένου ἀνηλώματος 
ταῖς ρ ἀρ γ. ἀνήγγελλεν δέ μοι Χάρμος 
δοῦναι Πυρρίχωι ἀργύριον εἰς βύρσας, ὅπως 
ἐξ Ἡρακλέους πόλεως ἀγοράσηι. γνώριζε οὖν 
οὐχ ὑπάρχον παρʼ ἡμῖν ἀργύριον τοσοῦτο 
ὥστε ἱκανὸν συνθεῖναι Πυρρίχωι. προσ
οφείλονται γὰρ ἐν Πτολεμαίωι ἀπὸ τῆς 
τιμῆς τοῦ σίτου, περὶ ὧν καὶ ἐπιστολήν σοι 
κομίζω ἐγδοχῆς ὥστε κομίσασθαι τῆι ι 
τοῦ Μεχείρ,  σπη καὶ παρʼ ἐμοὶ ὑπάρχουσιν
υ. καλῶς ἂν οὖν ποιήσαις γράψας μοι 
πόθεν τε δεῖ αὐτῶι λαβόντα προσθεῖναι 
καὶ εἰ συναποστείλωμεν Στύρακα 
ὅπως παρακολουθήσωμεν ταῖς τιμαῖς· 
ἐπιστάμεθα γὰρ αὐτὸν ὄντα ἀξιόπιστον 
ἐν ταῖς τοιαύταις χρείαις. καταγηγόχα
μεν δὲ καὶ τὰ οἰνάρια πάντα τὰ ὑπάρχοντα 
ἐν Πτολεμαίδι. ἐπίστειλον δέ μοι πόθεν δεῖ 
λαβόντα σῖτον καὶ  πόσον δοῦναι Ἀμμωνίωι 
τῶι σιτοποιῶι ὅπως ἑτοιμασθῆι σεμίδαλις. 
δεδώκαμεν δὲ καὶ Πυρρίχωι εἰς ἐφόδιον  ι. 
ἔρρωσο.  κθ, Μεχεὶρ ε.
κθ, Περιτίου ἐμβολί ϛ.   Ζήνωνι. 
Σώσου, [εἰ συνα]ποστείληι 
Στύρακα μετὰ Πυρρίχου.